এদিকে, গত ৪ জানুয়ারি পার্বতীপুর পল্লী-বিদ্যুৎ জোনাল অফিসে বর্তমান ডিজিএম মজিবুল হক যোগদানের পর পাল্টে গেছে পল্লী-বিদ্যুতের সার্ভিস সেবা। তিনি যোগদানের কিছুদিনের মধ্যে বিদ্যুৎ অফিসকে দালাল মুক্ত করেন। নিরবিচ্ছিন্ন বিদ্যুৎ সেবা দিতে গিয়ে তিনি বিভিন্ন মহলের রোষানলেও পড়েছেন। অল্পসময়ে তিনি উপজেলার মানুষের কাছে সৎ অফিসার হিসেবে খ্যাতি অর্জন করেন। মানুষ সরাসরি এসে ওনার সাথে সমস্যার কথাগুলো মন খোলে বলতে পাড়ছে। তিনি যোগদানের পর এপর্যন্ত শুধু জামানত নিয়ে ১০ হাজার গ্রাহকদের মিটার লাগিয়ে দেন। এছাড়া ব্যতিক্রম উদ্যোগ নিয়ে স্পট মিটারিং সংযোগ প্রদান অর্থাৎ মানুষের বাড়ি বাড়ি গিয়ে একই দিনে আবেদন গ্রহন ও বিদ্যুৎ সংযোগ প্রদান করেন। এছাড়াও তিনি গ্রাহকদের প্রতারক চক্রদের হাত থেকে বাচাতে বিশেষ উদ্যোগ গ্রহণ করে ৪ হাজার সংযোগের অনুমোদন করে। সরাসরি গত এক সপ্তাহে সংযোগ প্রত্যাশি প্রায় ২শ’ গ্রাহকের কাছ থেকে মিটার ফি বাবাদ ৬৫০ টাকা জামানত গ্রহণ করেন, এতে অফিসের কর্মকর্তারা চরম হিমশিম খেতে হচ্ছে। একাজে লোক সংখ্যা কম থাকায় অফিসের অন্যান্য কাজ বন্ধ রেখে গ্রাহকদের সেবা দিতে নিদের্শ দেন পার্বতীপুর জোনাল অফিসের ডিজিএম মুজিবুল হক।